1Morena a bua ho Moshe le ho Arone, a re ho bona: 2“Buang le bana ba Iseraele, le re: <Tsena ke diphoofolo tseo le ka di jang hara diphoofolo tsohle tse teng lefatsheng. 3Diphoofolo tsohle tse nang le dikgolana, tse thuisang, le ka di ja.
13“ <Hara dinonyana le tla ila tsena; ha le na ho di ja, hobane ke manyala: ntsu, le seodi, le letlaka; 14mmankgodi, le diphakwe ka mefuta ya tsona; 15mefuta ya makgwaba; 16mpshe, le kgohoyadira, le leholosiane, le mefuta ya diphakwe; 17sephookwana, le seinodi, le morubisi; 18makgohlo, le letata, le lenong; 19mokotatsie, le dikokolofitwe ka mefuta ya tsona, le moholodi, le mmankgane.
24“ <Tsena di tla le silafatsa, mme mang kapa mang ya amang dififi tsa tsona o tla silafala ho fihlela ka phirimana. 25Mang kapa mang ya nkang dififi tsa tsona o tla hlatswa diaparo tsa hae, empa o tla sala a silafetse ho fihlela ka phirimana.
46“ <Ona ke molao wa diphoofolo, le wa dinonyana, le wa dibopuwa tsohle tse phelang, tse tsamayang kahara metsi, le wa dibopuwa tsohle tse hahabang hodima lefatshe. 47Le kgetholle tse sa hlwekang ho tse hlwekileng, le diphoofolo tse phelang, tse ka jewang le tse ke keng tsa jewa.> ”